POTPORA ČLANOVIMA HRVATSKOG MIKROBIOLOŠKOG DRUŠTVA TIJEKOM

2014. GODINE

Na Godišnjoj skupštini HMD-a, koja je održana 14. veljače 2013. godine u Zagrebu, usvojen je proračun Društva za ovu godinu. U njemu je predviđena i financijska potpora članovima HMD-a za aktivno sudjelovanje na skupovima i kraće studijske boravke. Riječ je o potpori koju mogu zatražiti članice i članovi Društva nakon što su iscrpili sve druge mogućnosti financiranja svog sudjelovanja na skupu ili kraće posjete nekom istraživačkom laboratoriju u zemlji ili inozemstvu.

S obzirom na ograničena sredstva, a sa željom da se potpora omogući i onima koji planiraju sudjelovanje ili boravak u završnim mjesecima tijekom godine odlučili smo zamolbe za cijelu godinu prikupljati do 1. travnja 2014. godine.

Zamolbe valja dostaviti elektronskom poštom tajniku HMD-a: dr. sc. Dubravko Jelić, na adresu dubravko.jelic@hmd-cms.hr, a trebaju sadržavati:

* osobne podatke i obrazloženje zamolbe uz navođenje članstva u Sekciji HMD-a
* informacije o skupu ili program kratkog studijskog boravka
* predviđene ukupne troškove i traženi iznos potpore
* sažetak predavanja ili postera odnosno ciljeve studijskog boravka
* jednu preporuku (za mlađe od 36 godina u trenutku podnošenja zamolbe)

Očekujemo da će se potporom moći pokriti dio ukupnih troškova, a potpora se ne može upotrijebiti za pokrivanje dnevnica tijekom putovanja/boravka. Zamolbe će rješavati povjerenstvo HMD-a koje može naknadno zatražiti odgovarajuću izjavu ili dokument, a odluka povjerenstva je konačna.

Dodatne informacije mogu se zatražiti elektronskom poštom na: info@hmd-cms.hr

Predsjednik Društva U Zagrebu, 27. veljače 2014.

Danko Hajsig